kardosdrur/scandi-wiki huggingface dataset:
13 (Black Sabbath-album)

13 er et studiealbum med Black Sabbath, udgivet i 2013.

Musikalbummet er bandets nittende, og det første med Ozzy Osbourne efter at han 35 år forinden var blevet smidt ud af bandet efter albummet Never Say Die fra 1978. Det var meningen, at hele originalbesætningen skulle medvirke på albummet, men Bill Ward trak sig før indspilningerne blev påbegyndt, da han var utilfreds med kontrakten. Brad Wilk fra Rage Against the Machine erstattede Ward på albummet.

Den første single fra albummet var "God Is Dead?", udgivet den 19. april 2013.

Sange 
 "End of the Beginning" 8:07
 "God Is Dead?" 8:54
 "Loner" 5:06
 "Zeitgeist" 4:37
 "Age of Reason" 7:02
 "Live Forever" 4:49
 "Damaged Soul" 7:46
 "Dear Father" 7:06

Medvirkende 
 Tony Iommi – guitar
 Ozzy Osbourne – vokal, mundharpe
 Geezer Butler – el-bas
 Brad Wilk – trommer

Kilder 
 Blabbermouth - s '13' The Last BLACK SABBATH Album? - June 10, 2013 

Album fra 2013
Black Sabbath-album
Thomas Kjellerup

Thomas Kjellerup (født i Odder 7. februar 1958) er en dansk sanger og sangskriver.

Thomas Kjellerup fik sit gennembrud som visesanger med "Annis sang" i 1991 på albummet Ved siden af mig. Siden har han udgivet mange sange som er blevet kendte som, f.eks. "Jeg tror der findes nisser", "Juliette", "Bjørnen vågner" (tekst af Benny Andersen) og "Så smuk som i går". Thomas Kjellerup skriver selv de fleste af sine sange.

Diskografi 
Diskografien er sammensat ud fra discogs og Thomas Kjellerups egen hjemmeside.

Album 
 Sælungen Sally (1984, kor: Vesterbyens Skolekor)
 Tilfældigvis (1985, under navnet Rup & Stub)
 Nu Kommer Dagen Stille (1987)
 En Sang Alene (1989)
 Nu Er Julen Begyndt (1990)
 Ved Siden Af Mig (1991)
 Nu Er Ventetiden Forbi (1993)
 Troubadour (1995)
 Sommerhus (1999)
 Skrøbelige Hjerte (2002)
 Høstfest (2018)

Singler 
 Det' Ok Nu (1985, under navnet Rup & Stub)
 Jeg tror der findes Nisser (1987)
 Ø•tur Med Lilla Dan (maxi, 1991, med Peter Abrahamsen & Roxy Trioen, Povl Dissing, Dræsinebanden, Helge Engelbrecht & [Tommy Rasmussen, Freja Hanne Thordsen, Thomas Kjellerup, Bente Kure & Leif Ernstsen, Anders Roland, Tørfisk)
 Drømmenes Troubadour (1995)
 Ved Siden Af Mig

Opsamlinger 
 Album - 20 sange (1994)
 Til Anni - Og Alle De Andre (dobbelt-cd, 1997)
 Komplet samling (boks med 9 cd'er, 2007)
 Bjørnen vågner (2003)
 Alle de bedste (2009)

Bøger 
 Sangbogen - de håb og de sange (2005)

Eksterne henvisninger 
 Thomas Kjellerups hjemmeside: http://www.thomaskjellerup.dk
 Thomas Kjellerup på discogs: https://www.discogs.com/artist/828245-Thomas-Kjellerup

Referencer 

Singer-songwritere fra Danmark
Prinsessen Af Jylland

Prinsessen Af Jylland er et studiealbum af musikkollektivet Keminova Cowboys, der udkom på vinyl, cd og digitalt den 3. november 2017.

Spor

Side 1 
 "En Keminova Cowboy" (Tekst: Telestjernen / Musik: Jonas Dahl og Telestjernen) 4:23
 "Kelley Lynch" (Tekst og Musik: Laura Mo) 4:19
 "Hvor Lyngen Gror" (Tekst: Kristian Kjærulff Ravn, Sofie Christiansen og Anna-Karina B. Knudsen / Musik: Kristian Kjærulff Ravn) 4:00
 "Råvilde Dage" (Tekst og Musik: Jonas Dahl) 4:47
 "Ensomme Hjerte" (Tekst og Musik: Mads Tønder og Søren Zahle) 3:52

Side 2 
 "Ned Gennem Jylland" (Tekst og Musik: Søren Zahle, Peter Sommer og Torsten Stistrup Cubel) 3:22
 "En Slumromantisk Krejler" (Tekst: Laura Mo og Telestjernen / Musik: Telestjernen) 3:44
 "Koldt Blod" (Tekst og Musik: Laura Mo og Telestjernen) 4:21
 "Gløder og Aske" (Tekst og Musik: Kristian Kjærulff Ravn, Sofie Christiansen) 4:04
 "Prinsessen Af Jylland" (Tekst og Musik: Jonas Dahl og Telestjernen) 4:20

Medvirkende

Sonja Hald 
 Jonas Dahl: Lead Vocals, Backing Vocals 
 Simon Bekker: Guitar, Pedal Steel Guitar, Lap Steel Guitar, Backing Vocals 
 Ole Holmgaard: Bass, Guitar, Backing Vocals, Baritone Guitar, Acoustic Guitar, 5-String Banjo, Piano 
 Jakob Retz Johansen: Bass, Backing Vocals, Acoustic Bass

Ulvetimen 
 Kristian Kjærulff Ravn:  Lead Vocals, Backing Vocals, Acoustic Guitar, Blues Harp 
 Sofie Christiansen: Lead Vocals, Backing Vocals, Piano 
 Anna-Karina Knudsen: Cello, Backing Vocals 
 Simon Alsing Busk: Guitar, Electric Guitar, Mandolin 
 Buster Jensen: Backing Vocals, Guitar, Pedal Steel Guitar

Hverdagens Helte 
 Torsten Stirstrup Cubel: Lead Vocals, Backing Vocals, Guitar 
 Søren Zahle: Lead Vocals, Backing Vocals, Guitar, Engineer 
 Kim Munk: Bass, Lead Vocals, Backing Vocals 
 Mads Tønder: Drums, Lead Vocals, Backing Vocals

Telestjernen 
 Telestjernen: Lead Vocals, Backing Vocals, Acoustic Guitar, Piano

Laura Mo 
 Laura Mo: Lead Vocals, Backing Vocals, 5-String Banjo

Gæster 
 Katharina Gade: Backing Vocals, Piano 
 Niels Hausgaard Vocals

Produktion 
 Emil Mossing Thorenfeldt: Engineer 
 Flemming Bloch Mixed By, Mastered By

Eksterne henvisninger 
 Albummet på discogs.com

Album fra 2017
Album fra Danmark
13 (flertydig)

13 kan henvise til:

 13 – År 13 e.v.t
 13 (tal) – tallet 13

Musik 
 13 (Six Feet Under-album) – et album med Six Feet Under
 13 (Blur-album) - et album med Blur fra 1999
 13 (Black Sabbath-album) – et album med Black Sabbath fra 2013
 13 (Suicidal Tendencies-album) – et album med Suicidal Tendencies fra 2013

Film 
 13 (film) – en dansk kortfilm fra 2011 instrueret af Malou Reymann.
 Tretten (eksperimentalfilm) − en dansk eksperimentalfilm
 Tretten (film) − en sovjetisk spillefilm
Maja Chwalińska

Maja Chwalińska (født 11. oktober 2001 i Dąbrowa Górnicza) er en polsk tennisspiller. Hun spiller på ITF Women's Circuit hvor hun har vundet tre doubletitler.

I slutningen af juli 2018 tabte hun finalen ved European Junior Championships U/18 i schweiziske Klosters med 3-6, 3-6 til danske Clara Tauson.

På ITF Junior Circuit havde hun indtil slutningen af august 2018 spillet over 70 kampe i single.

Referencer

Eksterne henvisninger 
 
 Maja Chwalińskas profil hos coretennis.net

Tennisspillere fra Polen
Dąbrowa Górnicza

Dąbrowa Górnicza er en polsk by beliggende i den østlige del af Województwo śląskie. Byen er en del af øvreschlesiske industriområde, og har status som powiat. Der er omkring 120.000 indbyggere.

Referencer

Eksterne henvisninger 

Byer i Polen
Cerrado

Cerradoen er et stort savannelignende område i Brasilien. Området strækker sig over delstaterne  Tocantins, Maranhão og Piauí, har en enorm dyre- og plantediversitet med over 10.000 plantearter og 10 endemiske fuglearter. Desuden findes der næsten 200 arter af pattedyr, hvoraf de 10 er endemiske.
 
Et område på  296.525,14 km² blev i 1994 udpeget til biosfærereservat under UNESCO

Referencer 

Brasiliens geografi
Biosfærereservater under UNESCO
Testamentet

Testamentet kan henvise til:

 Testamentet (roman) – krimiroman fra 1999 af John Grisham
 Testamentet (dokumentar) – dansk dokumentar fra 2011 af Christian Sønderby Jepsen
 Testamentet (film) – dansk stumfilm fra 1908 instrueret af Viggo Larsen

Se også 
 Testamente
E.L. James

Erika Leonard (født Mitchell, 7. marts 1963), kendt under hendes forfatternavn E. L. James, er en engelsk forfatter. Hun skrev den meget solgte erotiske romance-trilogi Fifty Shades of Grey, Fifty Shades – I mørket og Fifty Shades Fri, sammen med de ledsagende romaner Grey: Fifty Shades of Grey as Told by Christian, og Darker: Fifty Shades Darker as Told by Christian.

Tidlige liv 
Erika Mitchell blev født den 7. marts 1963 i Willesden, Middlesex af en chilensk mor og en skotsk far, der var en BBC-kameramand. Hun blev opdraget i Buckinghamshire.

James blev uddannet på den uafhængige Pipers Corner School og på Wycombe High School, en statsskole for piger i byen High Wycombe i Buckinghamshire, efterfulgt af University of Kent i Sydøstengland hvor hun studerede historie.

Bibliografi 
 Fifty Shades of Grey (2011)
 Fifty Shades – I mørket (2012)
 Fifty Shades Fri (2012)
 Grey: Fifty Shades of Grey fortalt af Christian (2015)
 Darker: Fifty Shades Darker as Told by Christian (2017)

Referencer 

Forfattere fra England
Orientalsk knude

En orientalsk knude eller Kentknude er den simpleste slipseknude, der er mulig at binde. Det er en simplere og mindre udgave af four-in-hand-knuden. Den adskiller sig ved, at slipset ligger med indersiden, når man starter med at binde den. Den er ikke så udbredt som four-in-hand og windsorknuden i Vesten, men i Kina er den udbredt.

Med notationen fra The 85 Ways to Tie a Tie, bindes knuden på følgende måde:
Lo Ri Co T.

Se også 
Liste over slipseknuder

Referencer

Eksterne henvisninger 

Slips
Dave Arneson

Dave Arneson (1. oktober 1947 - 7. april 2009) var en amerikansk spildesigner, der skabte Dungeons and Dragons sammen med Gary Gygax i 1970'erne, under Gygax' firma Tactical Studies Rules (TSR). I senere år sagsøgte Arneson TSR for at få del i ophavsretten til de nyere versioner af D&D.

Spil og karriere 
Arneson skabte spillet og fantasiverdenen Blackmoor i 1970, og det siges at være inspirationen til udviklingen af Dungeons & Dragons spillet. I årenes løb har han forfattet flere regelbøger og eventyr til Dungeons & Dragons under TSR, og også til andre bordrollespil for andre firmaer. Han startede også sit eget spilfirma Adventure Games i de tidlige 1980'ere og her udgav han blandt andet sit eget rollespil "Adventures in Fantasy" som han havde udviklet og skrevet siden 1978 med Richard Snider, en anden amerikansk spildesigner. Fra 1990'erne til 2008 underviste han i spildesign ved Full Sail University i Winter Park, en forstad til Orlando, Florida. Full Sail University er en privat skole for multimedier.

Blackmoor 
Arnesons fantasiunivers Blackmoor blev brugt til i alt fire D&D rollespilsscenarier for TSR, nemlig DA-serien bestående af "Adventures in Blackmoor" (DA1, 1986), "Temple of the Frog" (DA2, 1986), "City of the Gods" (DA3, 1987) og "The Duchy of Ten" (DA4, 1987). Arneson var kun medforfatter på de tre første. I 00'erne udarbejdede Arneson og spilfirmaet Zeitgeist, som han havde været med til at starte op og arbejdede for, en opdateret og udvidet version af hans gamle rollespil Blackmoor. I 2004 blev spillet "Dave Arneson's Blackmoor" så udgivet af Goodman Games. Det opdaterede Blackmoor er et rollespil indenfor d20 genren. Zeitgeist Games har siden da udgivet en hel del spilmateriale til det nye d20 Blackmoor, både flere regelbøger og eventyrscenarier. I 2009 udkom det sidste materiale til Blackmoor, nemlig "Dave Arneson's Blackmoor: The First Campaign (4E)", en ny version af spillet som er kompatibel med D&D 4e.

Referencer 

Spildesignere
Hans Christian Marquard Møller

Hans Christian Marquard Møller (født 11. september 1841 i Randers, død 6. januar 1903) var en dansk politiker og borgmester.

Møller blev født 11. september 1841 i Randers som søn af distriktslæge og juristråd Peder Christian Møller og dennes kone Elisa Amalia Møller (født Secher).

Han blev student i 1859, ligeledes i Randers, hvorefter han blev cand.jur., og i 1866 tiltrådte han en stilling som borgmesterfuldmægtig i Aarhus, som han bestred indtil 1873, hvor han fik embede på Nørhald m.fl. herreders kontor.

Qua sin uddannelse som jurist blev han i 1885 udnævnt til auditør for hæren samt assessor i Landsoverretten i Viborg, hvor han arbejdede, indtil han 7. januar 1888 blev borgmester, byfoged og byskriver i Middelfart samt herredsfoged og skriver i Vends Herred. Stillinger han bestred fra 16. oktober 1893 indtil sin død den 6. januar 1903 i en alder af 61 år. Han blev ikke gift, men fik en søn, Frederik Christian Møller.

For sin gerning blev han i 1893 slået til ridder af Dannebrog.

Eksterne henvisninger 
 https://www.danishfamilysearch.dk/cid13032443
 https://wc.rootsweb.com/cgi-bin/igm.cgi?op=GET&db=hedvig_o&id=I3774 
 https://dis-danmark.dk/bibliotek/907868.pdf
 https://dis-danmark.dk/bibliotek/905078.pdf

Borgmestre i Middelfart
Personer fra Randers
Riddere af Dannebrog
Søren Kaalund

Søren Kaalund (født 5. september 1957) er en dansk læge, musiker og tidligere fodboldspiller. Han var i perioden 2008-2016 tilknyttet som læge på Danmarks fodboldlandshold og har sideløbende været tilknyttet som holdlæge for AaB i en længere årrække. Kaalund var aktiv som spiller for AaB, hvor han er noteret for 25 kampe og 4 mål for AaB's førstehold. Han har derudover også spillet for IHF-Århus og IK Skovbakken.
Som musiker optræder Søren Kaalund i bandet Kaalund og Kometerne.

Referencer 

Musikere fra Danmark
Læger fra Danmark
Fodboldspillere fra Danmark
Fodboldspillere fra AaB
Hagen (flertydig)

Hagen kan henvise til:

 Byer mv.
 Hagen – tysk by i delstaten Nordrhein-Westfalen
 Hagen (Holsten) – by og en kommune i Slesvig-Holsten.
 Hagen (Moselle) – kommune i Frankrig
 Hagen am Teutoburger Wald, Kommune i Landkreis Osnabrück, Niedersachsen
 Hagen im Bremischen, Kommune i Landkreis Cuxhaven, Niedersachsen
 Mount Hagen, By i Papua-Nyguinea

 Bydele i Tyskland
 Baden-Württemberg:
 Hagen (Beimerstetten), bydel i Beimerstetten, Alb-Donau-Kreis
 Hagen (Schnaitheim), bydel i Schnaitheim, Landkreis Heidenheim
 Hagen (Weikersheim), bydel i Weikersheim, Main-Tauber-Kreis

 Bayern:
 Hagen (Freilassing), bydel i byen Freilassing, Landkreis Berchtesgadener Land
 Hagen (Parkstein), bydel i Marktes Parkstein, Landkreis Neustadt an der Waldnaab
 Hagen (Riegsee), bydel i Riegsee, Landkreis Garmisch-Partenkirchen
 Hagen (Wurmannsquick), bydel i Marktes Wurmannsquick, Landkreis Rottal-Inn

 Mecklenburg-Vorpommern:
 Hagen (Lohme), bydel i Lohme, Landkreis Vorpommern-Rügen

 Niedersachsen:
 Gut Hagen (Hitzacker), bydel i Hitzacker, Landkreis Lüchow-Dannenberg
 Hagen (Bad Pyrmont), bydel i Bad Pyrmont, Landkreis Hameln-Pyrmont
 Hagen (Bergen), bydel i Bergen, Landkreis Celle
 Hagen (Braunschweig), et område i Braunschweig
 Hagen (Neustadt am Rübenberge), bydel i Neustadt am Rübenberge
 Hagen (Sprakensehl), bydel i Sprakensehl, Landkreis Gifhorn
 Hagen (Stade), bydel i Stade, Landkreis Stade
 Hagen (Vechta), bydel i Vechta, Landkreis Vechta
 Hagen (Weste), Bydel i Weste, Landkreis Uelzen
 Hagen (Wittingen), bydel i Wittingen, Landkreis Gifhorn
 Hage (Wüstung), en Hagen ved Wüstung, Landkreis Osterode am Harz

 Nordrhein-Westfalen:
 Hagen (Brombach), bydel i bydelen Brombach (Overath), Overath, Rheinisch-Bergischer Kreis
 Hagen (Delbrück), bydel i Delbrück, Kreis Paderborn
 Hagen (Gummersbach), bydel i Gummersbach, Oberbergischen Kreis
 Hagen (Lage), bydel i Lage, Kreis Lippe
 Hagen (Lohmar), bydel i Lohmar, Rhein-Sieg-Kreis
 Hagen (Neunkirchen-Seelscheid), bydel i Seelscheid, Rhein-Sieg-Kreis
 Hagen (Overath), bydel i byen Overath, Rheinisch-Bergischer Kreis
 Hagen (Sundern), bydel i Sundern, Hochsauerlandkreis
 Hagen (Viersen), bydel i Kreisstadt Viersen

 Sachsen-Anhalt:
 Hagen (Apenburg-Winterfeld), bydel i Fleckens Apenburg-Winterfeld, Altmarkkreis Salzwedel
 Hagen (Genthin), bydel i byen Genthin, Landkreis Jerichower Land

 Slevig-Holsten:
 Hagen (Ahrensburg), bydel i byen Ahrensburg, Kreis Stormarn

Personer
 Paul Hagen (1920-2003) − dansk skuespiller
 Esper Hagen (1948-2015) − dansk skuespiller
 Asta Esper (Hagen) Andersen (1919-2012) − dansk skuespiller

Andet
 Hagen (Samtgemeinde) – Samtgemeinde i den tyske delstat Niedersachsen
GameStop

GameStop Corp. (kendt som GameStop) er en amerikansk forhandler af computerspil og forbrugerelektronik. Virksomheden har hovedsæde i Grapevine, Texas, USA, og driver 4.400 butikker i USA, Canada, Australien, New Zealand og Europa (pr. jan 2023). Selskabets butikker opererer primært under navnene GameStop, EB Games, ThinkGeek og Micromania-mærker.

Ud over butikkerne ejer virksomheden også computerspilsbladet Game Informer.

På trods af en nedgang blandt andet pga. ændrede forbrugsvaner, oplevede Gamestop-aktien voldsommme svingninger i starten af 2021, som følge af en short squeeze, hvis begyndelse primært tilskrives brugere på et subreddit kaldet Wallstreetbets.

Historie 

GameStop købte EB Games (tidligere Elektronik Boutique) i 2005 for $1,44 milliarder. Opkøbet gav GameStop butikker i Canada, Australien, New Zealand og Europa. Herved også de danske EB Games-butikker der sidenhen skiftede navn.

GameStop lukkede sine onlinetjenester i Danmark i juni 2020 og afviklede løbende sine butikker fra omkring starten af samme år, Gamestop Norden havde kørt med underskud i flere år, særlig butikkerne i Norge havde store underskud, hvorimod butikkerne i Danmark samlet havde overskud og fremgang, samtidigt med at virksomheden nedtrappede deres aktivitet i andre af nordens lande.

Referencer

Eksterne henvisninger 

 

Spilbutikskæder
Computerspil
Elektronikkæder
Detailvirksomheder fra USA
Etableret i 1984
Boels Ladies Tour 2018

Boels Ladies Tour 2018 var den 21. udgave af cykelløbet Boels Ladies Tour. Løbet var en del af UCI Women's World Tour og blev arrangeret fra 28. august til 2. september 2018. Den samlede vinder af løbet blev hollandske Annemiek van Vleuten fra  for andet år i træk.

Hold og ryttere

Danske ryttere 
 Amalie Dideriksen kørte for Boels-Dolmans
 Pernille Mathiesen kørte for Team Sunweb
 Christina Siggaard kørte for Team Virtu Cycling
 Louise Norman Hansen kørte for Team Virtu Cycling
 Trine Schmidt kørte for Team Virtu Cycling

Etaperne

Prolog

2. etape

3. etape

4. etape

5. etape

6. etape

Resultater

Eksterne henvisninger 
 
 

2018
Cykelløb i 2018
Minho

Choi Min-ho (født 9. december 1991) er en sydkoreansk sanger, rapper og skuespiller.

Han har haft roller i flere sydkoreanske serier som To the Beautiful You (2012), Medical Top Team (2013), Because It's The First Time (2015) og Hwarang: The Poet Warrior Youth (2016). Derudover er han også medlem af gruppen Shinee.

Eksterne henvisninger 
 

Sangere fra Sydkorea
Skuespillere fra Sydkorea
Rappere
Key

Kim Ki-bum (født den 23. september 1991), bedre kendt under sit kunstnernavn Key er en sydkoreansk sanger, rapper, skuespiller, modedesigner og tv-vært. Han er medlem af gruppen Shinee.

Han har været en del af en duo med Infinite's Woohyun, som hed Toheart.

Han har flere gange hjulpet med at designe gruppens koncert outfits, og har også skrevet en del sange. I 2016 blev han model for det amerikanske tøjmærke Jill Stuart.

Eksterne henvisninger 
SHINee 's officielle hjemmeside

Sangere fra Sydkorea
Aleksandr Zakhartjenko

Aleksandr Vladimirovitj Sakhartjenko (  ; født 26. juni 1976 i Donetsk, Sovjetunionen død 31. august 2018 samme sted) var en pro-russisk ukrainsk oprørsleder. Fra 2014 til sin død var han præsident og premierminister i Folkerepublikken Donetsk, en selverklæret statsdannelse i det østlige Ukraine.

Sakhartjenko blev dræbt ved et bombeangreb i en café i Donetsk.

Referencer 

Personer fra Ukraine
Malaysia ved sommer-OL 2020

Malaysia deltog under Sommer-OL 2020 i Tokyo, som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Videnskabelig konsensus

Den videnskabelige konsensus er en kollektiv dom, holdning og opfattelse fra forskningsfællesskabet indenfor et bestemt undersøgelsesfelt. Konsensus indebærer generel enighed, men ikke nødvendigvis enstemmighed.

Konsensus opnås normalt gennem kommunikation på konferencer, offentliggørelsesprocessen, gentagelse (reproducerbare resultater af andre), og peer review. Disse fører til en situation hvor de der er indenfor disciplinen ofte kan genkende en sådan konsensus, men kommunikation til udenforstående om at der er opnået enighed kan være svært, fordi de 'normale' debatter hvorigennem videnskaben skrider frem for udenforstående kan synes som konfliktfyldte. Sommetider udgiver videnskabelige institutter stillingstagener, der laves for udadtil at kommunikere et overblik over den viden, der findes indenfor det videnskabelige fællesskab. I de tilfælde hvor der er meget lidt uenighed om studieemnet, kan det være relativt nemt at opnå en konsensus.

Videnskabelig konsensus kan påberåbes i folkelig eller politisk debat om emner, der er kontroversielle i det offentlige rum, men som ikke er kontroversielle i det videnskabelige samfund, såsom evolution, klimaændringer, eller manglen på en sammenhæng mellem MFR-vaccination og autisme.

Referencer 

Videnskabsteori
Heuristikker
Skipperhuset (Tønning)

Skipperhuset er en markant bygning ved den indre havn i Tønning.

Skipperhuset blev opført i 1624/25 af byens skipperlav som gæstehus for søfarende. Under den Store Nordiske Krig og den svenske besatning af byen havde den svenske general Magnus Stenbock sit hovedkvarter i huset. I 1799 blev navigationsskolen fra friserøen Før overført til Skipperhuset i Tønning. Selve skolen blev stiftet 1796 af Hinrich Braren. På samme tid oplevede Tønning en økonomisk blomst grundet den nye Ejderkanal og navigationsskolen vandt overregional betydning. I 1808 blev Skipperhuset udvidet og ombygget. Ved denne lejlighed fik huset også den nuværende tagrytter med ur og klokke. Klokken ringer ved truende stormfloder og kaldtes tidligere støpernes (≈en vejåbning i et dige, som kan lukkes ved stormflod, sml. sil) mandskab til deres poster. I 1852 blev navigationsskolen flyttet til Flensborg og huset kom i private hænder. Fra 1926 og 1933 holdt byens frimurerloge Eidora zum Schwane (Eidora til Svanen) til på Skipperhuset. Derefter kom huset i nazisternes hænder. Efter krigen blev Skipperhust sæde for afnazificeringens hovedudvalg. I 1965 endelig købte Sydslesvigsk Forening huset, som siden 1972 fungerer som dansk kulturhus og lejrskole. Overfor Skipperhuset ligger byens pakhus.

Eksterne henvisninger 
 Lejrskolen Skipperhuset
 Eiderstedter Kultursaison om Skipperhuset 

Tønning
Bygninger, konstruktioner og anlæg i Tyskland